Επαναληπτικές ερωτήσεις στην Ιστορία

1.α.Πότε, ανάμεσα σε ποιους και γιατί έγινε ο Πελοποννησιακός πόλεμος;

β. Με βάση το κείμενο που ακολουθεί αλλά και τις ιστορικές σας γνώσεις να παρουσιάσετε τις συνέπειες του Πελοποννησιακού πολέμου για τις ελληνικές πόλεις που ενεπλάκησαν σ’ αυτόν.

[Κατά την τρίτη περίοδο του Πελοποννησιακού πολέμου οι Σπαρτιάτες συνήψαν

με τους Πέρσες, στην συμμαχία και οικονομική βοήθεια των οποίων είχαν

βασιστεί για την νίκη τους επί της Αθήνας, την λεγόμενη ειρήνη του «Βασιλέως».

Οι Πέρσες έτσι απέκτησαν το δικαίωμα να επεμβαίνουν στα πράγματα της

Ελλάδας δήθεν για να διασφαλίζουν την αυτονομία των πόλεων-κρατών].

Για την ιστορία των Ελλήνων η ειρήνη του «Βασιλέως» αντιπροσωπεύει μια από

τις πιο ταπεινές στιγμές της έσχατης παρακμής. Χρησιμοποιώντας η Περσία το

αξίωμα εκείνο, που αποτελούσε το Α και το Ω της πολιτειακής ζωής των

Ελλήνων, το αξίωμα της αυτονομίας των διαφόρων μεμονωμένων πόλεων, για

να κατακερματίσει την Ελλάδα σε αδύναμα κρατίδια, και επιβάλλοντας την

παρουσία του μεγάλου βασιλέως ως εγγύηση της κατάστασης αυτής, η μεγάλη

δύναμη της Ανατολής κατόρθωσε επι τέλους να θέσει το πόδι της πάνω στον

αυχένα του Ελληνισμού.

(H. Bengtson, Ιστορία της αρχαίας Ελλάδος, σ. 231)

2.Αφού μελετήσετε προσεκτικά το παρακάτω κείμενο να απαντήσετε στις

ερωτήσεις:

(α) Τι ήταν η πανελλήνια ιδέα και ποιοι οι κύριοι εκφραστές της;

(β) Σύμφωνα με όσα λέει ο Ισοκράτης στο κείμενο, ποια τακτική πρέπει να ακολουθήσει ο Φίλιππος Β ́ για να ενώσει τις ελληνικές πόλεις;

Σε βεβαιώνω ότι χρειάζεται χωρίς να αδιαφορήσεις καθόλου για τα

προσωπικά σου συμφέροντα, να προσπαθήσεις να συμφιλιώσεις το Άργος, την

πόλη των Λακεδαιμονίων, τη Θήβα και τη δική μας πόλη (την Αθήνα). Αν

κατορθώσεις να συμφιλιώσεις αυτές τις πόλεις, θα καταφέρεις πολύ εύκολα να

συμφιλιώσεις και τις υπόλοιπες. Γιατί όλες οι άλλες πόλεις εξαρτώνται και

καταφεύγουν, όταν βρίσκονται σε κίνδυνο, σε κάποια από τις προαναφερθείσες

(τέσσερις μεγάλες) πόλεις, από τις οποίες λαμβάνουν βοήθεια. Αν λοιπόν

καταφέρεις να πείσεις μόνον τέσσερις πόλεις να φανούν λογικές, θα

απαλλάξεις και τις υπόλοιπες από πολλά δεινά.

(Ισοκράτης, Φϊλιππος, 30-31,

μετ. Σ. Παπαϊωάννου, εκδ. Κάκτος)

3.Αντλώντας στοιχεία από το κείμενο που ακολουθεί και αξιοποιώντας τις

ιστορικές σας γνώσεις να εξηγήσετε γιατί η εκστρατεία του Αλεξάνδρου

χαρακτηρίστηκε ως ένοπλη εξερεύνηση.

«Οι πόλεις, λοιπόν, που ίδρυσε ο Αλέξανδρος ήταν βασικά ελληνικές. Η

επίσημη γλώσσα του ασιατικού κράτους ήταν η ελληνική. Όταν έπεσε στα χέρια

του η οικογένεια του ∆αρείου, έβαλε δασκάλους να διδάξουν τα ελληνικά στα

παιδιά του ηττημένου βασιλέως. Επέλεξε τριάντα χιλιάδες αγόρια της Ασίας και

πρόσταξε να μάθουν «γράμματα ελληνικά» και να ασκηθούν στα «μακεδονικά

όπλα» Και ως τις παραμονές του θανάτου του δεν έπαψε να οργανώνει – κάτι

που ήταν πέρα για πέρα ξένο από τα ασιατικά ήθη – μουσικούς και γυμνικούς

αγώνες. Αλλά δε θέλησε - έτσι ερχόμαστε σε ένα από τα πιο κρίσιμα σημεία –

να υποτάξει την Ασία στην Ελλάδα. (...) Ο σεβασμός του Αλεξάνδρου προς τους

λαούς των χωρών που κατέκτησε, συνυφασμένος και με τη γενικότερη πολιτική

του, που μέγας στόχος της ήταν η «ομόνοια» μεταξύ των ηπείρων, πήρε μια

ιδιαίτερα χαρακτηριστική έκφραση στη στάση που τήρησε απέναντι στις

θρησκείες και στα έθιμα θρησκευτικής λατρείας».

(Ιστορία του Ελληνικού

Έθνους, τόμος ∆, σ. 224-225)

Τι γνωρίζετε για την πολιτιστική δράση του Μ. Αλεξάνδρου στην

εκστρατεία του;

**Ερωτήσεις πολλαπλής επιλογής**

 Ποιο από τα παρακάτω δεν θεωρείται λειτουργία.

a) Η χορηγία.

b) Τα θεωρικά.

c) Η εστίαση.

d) Η τριηραρχία.

 Τι από τα παρακάτω δεν αποφασίστηκε με την Ανταλκίδειο Ειρήνη:

a) Η παράδοση των ελληνικών πόλεων της Μ. Ασίας στους Πέρσες.

b) Η αυτονομία σχεδόν όλων των πόλεων.

c) Η παραχώρηση της Ίμβρου–Λήμνου-Σκύρου στους Πέρσες.

d) Ο ορισμός των Σπαρτιατών ως τοποτηρητών της Ειρήνης.

 Ποιος από τους παρακάτω υπήρξε εχθρός της πανελλήνιας ιδέας.

a) Ο Γοργίας

b) Ο ∆ημοσθένης.

c) Ο Ισοκράτης.

Ο Φίλιππος Β ́.

 Η εδραίωση της κυριαρχίας του Φιλίππου έγινε με:

a) Τη μάχη της Χαιρώνειας.

b) Τη μάχη στα Λεύκτρα.

c) Τη μάχη στη Μαντινεία.

d) Τον Κορινθιακό πόλεμο.

.

Κατά την ίδρυση της Α ́ Αθηναϊκής Συμμαχίας :

a) Το συμμαχικό ταμείο βρισκόταν στην ακρόπολη της Αθήνας.

b) Η Σπάρτη δέχτηκε να συμμαχήσει με την Αθηνά.

c) Οι σύμμαχοι πλήρωναν πλοία και χρήματα ως φόρο.

d) Τίποτα από τα παραπάνω δεν ισχύει

Αξιοποιώντας τις πληροφορίες από το παράθεμα και τις ιστορικές σας

γνώσεις σχετικά με τον Περικλή να αναφερθείτε στον τρόπο με τον οποίο ο Περικλής ασκούσε την εξουσία στην Αθήνα και στους Αθηναίους πολίτες.

Σημαντικά μέτρα της πολιτικής του Περικλή

Ύστερα από αυτά, όταν ο Περικλής έγινε αρχηγός της δημοκρατικής

παράταξης, το πολίτευμα εκδημοκρατικοποιήθηκε περισσότερο. Ο Περικλής

αφαίρεσε μερικές αρμοδιότητες από τον Άρειο Πάγο και κυρίως προσπάθησε να

οργανώσει τη ναυτική δύναμη της πολιτείας. Έτσι το πλήθος απέκτησε θάρρος

μεγαλύτερο και περισσότερες εξουσίες. Σαράντα εννέα χρόνια μετά από τη

ναυμαχία της Σαλαμίνας, όταν ήταν επώνυμος άρχοντας ο Πυθόδωρος, άρχισε

ο πελοποννησιακός πόλεμος. Κατά τη διάρκεια του πολέμου όλος ο λαός

συγκεντρώθηκε μέσα στην πόλη και οι πολίτες συνήθισαν να παίρνουν μισθό

όταν ήταν σε εκστρατεία. Με αυτόν τον τρόπο ο λαός, συνειδητά ή ασυνείδητα,

ασκούσε ο ίδιος την εξουσία. Ο Περικλής πρώτος χορήγησε μισθό στους

δικαστές για να συναγωνιστεί τον Κίμωνα που ήταν πλούσιος και ξόδευε το

λαό.

Αριστοτέλης, Αθηναίων Πολιτεία, 27

Ποιας ιδέας εκφραστής ήταν ο Αθηναίος ρητοροδιδάσκαλος Ισοκράτης, όπως φαίνεται από το παρακάτω παράθεμα; Τι γνωρίζετε γι’ αυτή;

Ο Ισοκράτης προτρέπει το Φίλιππο να ενώσει τις ελληνικές πόλεις

Σε βεβαιώνω ότι χρειάζεται χωρίς να αδιαφορήσεις καθόλου για τα προσωπικά

σου συμφέροντα, να προσπαθήσεις να συμφιλιώσεις το Άργος την πόλη των

Λακεδαιμονίων, τη Θήβα και τη δική μας πόλη (την Αθήνα). Αν κατορθώσεις

να συμφιλιώσεις αυτές τις πόλεις, θα καταφέρεις πολύ εύκολα να συμφιλιώσεις

και τις υπόλοιπες. Γιατί όλες οι άλλες πόλεις εξαρτώνται και καταφεύγουν, όταν

βρίσκονται σε κίνδυνο, σε κάποια από τις προαναφερθείσες πόλεις, από τις

οποίες λαμβάνουν βοήθεια. Αν λοιπόν καταφέρεις να πείσεις μόνον τέσσερις

πόλεις να φανούν λογικές, θα απαλλάξεις και τις υπόλοιπες από πολλά

δεινά.

Ισοκράτης, Φίλιππος, 30-31

ΜΕΓΑΣ ΑΛΕΞΑΝΔΡΟΣ - ΣΚΑΪ - ΜΕΓΑΛΟΙ ΕΛΛΗΝΕΣ - 2009 (HQ) Ντοκιμαντέρ:

<https://www.youtube.com/watch?v=BhIO27nQ96g&t=1700s>